ઉપવાસ આંદોલન કરવા માટે પોલિસ કે કલેક્ટર કે મ્યૂનિસિપલ કોર્પોરેશન દ્વારા નિકોલ કે અન્ય જગ્યાએ પરવાનગી આપી ન હતી. પોલિસ કે મ્યુનિસિપલ કમિશનરને શાંતિ ડહોળાવાનો ભય હતો. તેમ છતાં હાર્દિક પટેલે ઉપવાસ કરવા માટે દ્રઢ નિર્ધાર વ્યક્ત કર્યો હતો, અને એસજી હાઈવે પર વૈશ્નોદેવી પાસે આવેલ ગ્રીનવૂડમાં ઉપવાસ કર્યા, પોલીસના ચુસ્ત બંદોબસ્ત વચ્ચે આંદોલનો પ્રારંભ થયો. ગ્રીનવૂડમાં આવતાં જતાં પોલીસનું કડક ચેકિંગ સૌને કઠતું હતું. પાટીદાર સમાજના લોકોને આ ઉપવાસ છાવણીથી દૂર રખાયા હતા. ગણ્યાગાંઠ્યા અગ્રણીઓ જ છાવણીમાં હતા. 14 દિવસ દરમિયાન હાર્દિક પટેલને મળવા માટે કોંગ્રેસના ઢગલાંબંધ અગ્રણી નેતાઓ આવ્યાં હતાં. કોંગ્રેસના પ્રદેશ પ્રમુખ અમિત ચાવડા, વિપક્ષના નેતા પરેશ ધાનાણી, શક્તિસિંહ ગોહિલ, દિનશા પટેલ, અર્જુન મોઢવાડિયા,રાજીવ સાતવ તે ઉપરાંત સામાજિક સંસ્થાઓના વડાઓ, અન્ય રાજ્યોના રાજકીય પક્ષોના અગ્રણીઓ જીતનરામ માજીથી માંડીને ભાજપના વરિષ્ઠ નેતાઓ પૂર્વ નાણાંપ્રધાન યશવંતસિહા, અને સાંસદ શત્રુધ્નસિંહા પણ હાર્દિકની મુલાકાત લઈ ગયાં. ભાજપના જ નેતા આવી રીતે દિલ્હીથી અમદાવાદ આવ્યાં ને મોદી સરકાર વિરુદ્ધ અને તેમની નીતિની વિરુદ્ધ ઘણુંબધું કહી ગયાં